વાદળ ફાટ્યા બાદ ઉત્તરાખંડની રાજધાની દહેરાદૂનમાં તીવ્ર વરસાદ પડવા લાગ્યો છે. તમામ વિસ્તારોમાં એસડીઆરએફની ટીમને રવાના કરી દેવાઇ છે. ભારે વરસાદને કારણે અનેક ઘરો અને દુકાનો કાટમાળમાં ફેરવાઇ ગયા છે. અનેક વિસ્તારોમાં પાણીની સાથે ઘરોમાં કાટમાળ ઘુસી ગયા છે. જોકે આમાં જાનહાનિનો કોઇ અહેવાલ મળ્યો નથી. પરંતુ અસંખ્યા ઢોર-ઢાંખર તણાઇ ગયા છે. મિલ્કતોને ભારે નુકસાન થયું છે અને સૈંકડો હેક્ટર પાકનો પણ વિનાશ થયો છે. તેહરીના ઘણસાલી વિસ્તારમાં ભારે વરસાદને કારણે સ્થિતિ ખતરનાક બની છે.